text: [{"text_idx": "#000001", "text": "Suzi Quatro a\u0301 Summar Festivalin"}, {"text_idx": "#000002", "text": "Legendan, sum slo\u0301\u00f0a\u00f0i fyri kvinnum i\u0301 rockto\u0301nleiki, skal framf\u00f8ra a\u0301 Va\u0301gsb\u00f8 i\u0301 august"}, {"text_idx": "#000003", "text": "Suzi Quatro fer at framf\u00f8ra a\u0301 Summarfestivalinum, sum i\u0301 a\u0301r ver\u00f0ur i\u0301 d\u00f8gunum 3. til 5. august. Ta\u00f0 bo\u00f0a fyriskiparar av festivalinum fra\u0301 i\u0301 morgun."}, {"text_idx": "#000004", "text": "\u2013 Hon er eitt veruligt ikon. Ein legenda. I\u0301 1970'unum slo\u0301\u00f0a\u00f0i hon fyri kvinnum i\u0301 altjo\u0301\u00f0a rockto\u0301nleiki, og nu\u0301 ha\u0301lva \u00f8ld seinni syngur hon framvegis \u00f8ll tey sto\u0301ru hittini vi\u00f0 ey\u00f0kendu ha\u0301su r\u00f8ddini. Nu\u0301 kemur hon til F\u00f8roya at framf\u00f8ra. Hetta ver\u00f0ur fyrstu fer\u00f0, at Suzi Quatro kann upplivast a\u0301 palli i\u0301 F\u00f8royum, sum samb\u00e6rt henni er eitt av fa\u0301u st\u00f8\u00f0unum, hon enn ikki hevur sp\u00e6lt, og gle\u00f0ir hon seg at koma til F\u00f8roya."}, {"text_idx": "#000006", "text": "\u2013 I\u0301 grundini er ta\u00f0 o\u0301tru\u0301ligt, at hon ikki hevur veri\u00f0 her a\u0301\u00f0ur, ti\u0301 f\u00f8royingar hava lurta\u00f0 no\u0301gv eftir Suzi Quatro, og hon hevur uttan ste\u00f0g sp\u00e6lt konsertir, si\u0301\u00f0ani hon var ung genta. Men leingi er ta\u00f0, i\u00f0 v\u00e6l skal vera, og nu\u0301 ver\u00f0ur ta\u00f0, siga fyriskipararnir. Suzi Quatro vaks upp i\u0301 Detroit i\u0301 USA, men ta\u00f0 var, eftir at hon sum ung kvinna flutti til Onglands, at hon fekk sto\u0301ra gj\u00f8gnumbroti\u00f0 sum solistur. Fyrsta hitti\u00f0 var \"Can The Can\", og i\u0301 a\u0301r eru ta\u00f0 ju\u0301st 50 a\u0301r li\u00f0in, si\u0301\u00f0ani sangurin var ovast a\u0301 hitlistunum. Eftir ta\u00f0 komu sangir sum \"She's In Love With You\", \"If You Can't Give Me Love\", \"Stumlin' In\" og fleiri sangir, sum eru kendir um allan heim. Suzi Quatro er virdur basssp\u00e6lari, og hesa ha\u0301lvu \u00f8ldina si\u0301\u00f0ani fyrsta hitti\u00f0 hevur hon veri\u00f0 a\u0301 odda fyri si\u0301num egna bo\u0301lki sum sangari og basssp\u00e6lari. Og hon er framvegis sera v\u00e6l fyri og virkin. Hon hevur v\u00e6l sp\u00e6landi bo\u0301lk vi\u00f0 ko\u0301rsangarum og bla\u0301sarum vi\u00f0 s\u00e6r."}]